open-index/open-wikipedia-markdown huggingface dataset:
גאולת קרקע

**גאולת הקרקע** הוא מושג בהלכה היהודית המדבר על השבת קרקע לידי בעליה המקוריים, שנאלץ למכור את נחלתו (שדה או בית שאינו בעיר מוקפת חומה) מפאת קשיים כלכליים, אפשרות אחת היא שהאדם עצמו יגאל את הקרקע על ידי החזרת החוב, אפשרות שנייה היא מצווה לפיה על קרובי משפחתו של האדם לקנות את הנכס בחזרה והאפשרות השלישית היא השבת הקרקע לאדם בשנת היובל.

## מקור המצווה
המצווה מופיעה בפרשת בהר: .

יש עדיפות שהקרקע תהיה בידי קרוב משפחה של הבעלים המקוריים ולא בידי אדם זר. הקונה אינו יכול לסרב למכור את הקרקע לגואל הקרקע.

בהפטרה של פרשת בהר, , מצווה הקב"ה את ירמיהו לגאול את הקרקע של בן דודו חנמאל בן שלום. ירמיהו מקיים את הציווי, אך אחר כך פונה לקב"ה בתמיהה:  כלומר: ירושלים עומדת להכבש על ידי הבבלים והכשדים, אז למה אתה מצווה אותי לקנות את הקרקע של בן דודי - ואנו עומדים לצאת לגלות?!

## טעם ודיני המצוה
מחמת חשיבות הקרקע בארץ ישראל, צוותה התורה על מצוות גאולת קרקע "כי ימוך אחיך ומכר מאחזתו" (ויקרא כה, כה). התורה מלמדת, שהתנאי המקדים ל"ומכר מאחזתו", הוא "כי ימוך". רק כאשר נעשה מצבו הכלכלי של האדם מך ודחוק, אז רשאי הוא למכור את אחוזתו שבארץ-ישראל. גם אז מדייקת התורה "ומכר מאחזתו", מקצת אחוזתו ימכור ולא את כולה. אם די לו במכירת חלק מאחוזתו, אין לו רשות למכור יותר.

בנוסף נכתב כי "ובא גאלו הקרוב אליו וגאל את ממכר אחיו". הפירוש אומר כי אם כבר אירע שמכר אדם מאחוזתו, מצפה התורה שקרקע זו תיגאל מיד הקונה ותשוב לבעליה אפילו שלא בהסכמתו, דבר שלא נמצא בשאר מצוות מכירה וקניה. היות שחלקה בארץ ישראל כמוה כחלקה בעולם הבא, התורה עושה רבות על-מנת להניא את היהודי ממכירת חלקו בעולם הבא הנמצא עלי אדמות. אם בכל זאת גרם עוניו לככ שנאלץ למכור מאחוזתו, מקלים ככל שניתן את השבתה לרשותו. זהו גם הטעם הכללי למצות היובל, בה הקפידה התורה שישוב כל אדם לשבת בנחלתו הוא.

## צורת הגאולה

התורה מבחינה בין גאולת קרקעות של "בתי חצרים" (אשר אין להם חומה סביב) לבין "עיר חומה" (בית בתוך עיר המוקפת חומה, שחז"ל פירשו שמדובר בחומה מימות יהושע בן נון).

במסכת קידושין מובאת מחלוקת תנאים בשאלה האם גאולת הקרקע היא חובה או רשות. לדברי רבי אליעזר זו חובה, ולדברי רבי יהושע - רשות. נפסקה הלכה כרבי יהושע, ולפיכך כתב הרמב"ם: "אם רצו קרוביו לגאול - גואלים".

## פירושים נוספים למושג
המושג המקראי לא מתייחס לרכישת קרקעות של עמים ושבטים אחרים, או להשתלטות על אדמות אלו. במהלך השנים קיבל המושג משמעות לאומית.

### רכישת אדמות ארץ ישראל בטרם הציונות

יהודים רכשו אדמות בארץ ישראל לאורך הדורות. רכישות אלו התעצמו בעיקר במחצית השנייה של המאה ה-19 והיו קשורות ליציאה מהחומות.

### בציונות

רכישת אדמות בארץ ישראל באמצעות קניית הקרקע על ידי יהודים וייעודה לשימושים שונים הייתה אחד מיעדיו הבולטים של המפעל הציוני ומצאה ביטוי בהקמת הקרן הקיימת לישראל.

## ראו גם
*לא תחנם
*גאולת קרקע בציונות

## קישורים חיצוניים
*מדוע ניתן לגאול קרקע שנמכרה, הרב נבנצל.
* אראל סגל הלוי, גאולת קרקע, ב"אתר הניווט בתנ"ך"
* הרב ברוך טבסקי, גאולת קרקעות ובתים , באתר של אוניברסיטת בר-אילן
* ישי אנגלמן, רמב"ם הלכות שמיטה ויובל פרק יא, באתר של ישיבת ההסדר ברכת משה

## הערות שוליים

קטגוריה:משפט עברי: דיני קרקעות
קטגוריה:תרי"ג מצוות
קטגוריה:פרשת בהר
קטגוריה:ארץ ישראל ביהדות
קטגוריה:מצוות שאינן נוהגות בזמן הזה
גיתה תורקלסדוטיר

**גיתה תורקלסדוטיר** (באנגלית עתיקה: **Gȳða Þorkelsdōttir**; 997–1069 לערך) הייתה אשתו של גודווין, רוזן וסקס, אחד מן המנהיגים האנגלו-סקסים החשובים, נינתו של האראלד הראשון, מלך דנמרק "כחול השן", גיסתו של קאנוט הגדול וקרובתו של סוון הראשון, מלך דנמרק. אמם של הרולד השני, מלך אנגליה, טוסטיג גודווינסון ואדית מווסקס, שנישאה לאדוארד המודה.

שניים מבניה, הרולד (לימים מלך אנגליה) וטוסטיג, רוזן נורת'מבריה הובילו את שני הצדדים הניצים ונלחמו זה בזה משני צידי המתרס בקרב גשר סטמפורד, בו נהרג טוסטיג. בקרב הייסטינגס, פחות מחודש לאחר מכן, נלחמו זה לצד זה ומצאו את מותם שלושה מבניה, הרולד, גירת' ולאופוויין.

לאחר הכיבוש הנורמני של בריטניה על ידי ויליאם הכובש ב-1066 עברה גיתה להתגורר באקסטר והנהיגה שם את התנגדות העיר לוויליאם ב-1067, שסופה היה במצור וכניעה של העיר. לאחר שלא הצליחה לקבל מידי ויליאם את גופת בנה המלך הרולד, עזבה את אנגליה לסקנדינביה ואדמותיה הוחרמו על ידי הכתר.

## צאצאיה
* סוון (Sweyn) גודווינסון (1020–1052), רוזן הרפורדשייר. הוגלה ומת לאחר שובו ממסע צליינות לארץ הקודש.
* הרולד גודווינסון (1022 - 14 באוקטובר 1066) הוא הרולד השני, מלך אנגליה. נהרג בקרב הייסטינגס.
* אדית מווסקס (1025–1075), מלכה רעיה של אדוארד המודה.
* טוסטיג גודווינסון (1026 - 25 בספטמבר 1066), רוזן נורת'מבריה. נהרג בקרב גשר סטמפורד.
* גירת' (Gyrth) גודווינסון (1030 - 14 באוקטובר 1066). נהרג בקרב הייסטינגס.
* גונהילדה (Gunhilda) מווסקס (1035–1080), נזירה.
* לאופוויין (Leofwine) גודווינסון (1035 - 14 באוקטובר 1066). נהרג בקרב הייסטינגס.
* וולפנות' (Wulfnoth) גודווינסון (1040–1094). חי רוב ימיו בשבי בנורמנדי.

## קישורים חיצוניים
* ההיסטוריה של בני גודווין

## הערות שוליים

קטגוריה:בית וסקס
קטגוריה:נשות אצולה במאה ה-11
קטגוריה:נשות אצולה במאה ה-10
קטגוריה:ילידי המאה ה-10
קטגוריה:נפטרים ב-1068
HTTP/2

**HTTP/2** (במקור **HTTP/2.0**) היא גרסת המשך של הפרוטוקול HTTP. הפרוטוקול מבוסס על פרוטוקול הרשת SPDY שפותח במקור על ידי גוגל, ומפותח כיום על ידי קבוצת ה-HTTP של ארגון ה-IETF.

HTTP/2 היא הגרסה החדשה הראשונה של HTTP מאז ש-HTTP 1.1 הפך לגרסה רשמית ב- בשנת 1997. קבוצת העבודה של ה-IETF הציגה את HTTP/2 ל-IESG  לבדיקה כסטנדרט מוצע בדצמבר 2014 והוא אושר על ידם בפברואר 2015.

מאמצים להופכו לסטנדרט RFC מונעים מהפיתוח של SPDY על ידי גוגל, שהוא פרוטוקול תומך HTTP ונתמך ב-Chrome, Opera, Firefox, IE11, Safari, ודפדפני Amazon Silk.

## קישורים חיצוניים

* 

קטגוריה:HTTP
קטגוריה:פרוטוקולי אינטרנט
מריו הזוניה

**מריו הזוניה** (בקרואטית: **Mario Hezonja**; נולד ב-25 בפברואר 1995) הוא כדורסלן קרואטי, המשחק בעמדת הסמול פורוורד בקבוצת ריאל מדריד מליגת העל הספרדית והיורוליג. חבר בנבחרת קרואטיה הבוגרת מאז שנת 2014.

## קריירה מקצועית
הזוניה נולד בדוברובניק שבקרואטיה. שיחק כדורסל בקבוצת הנוער של מועדון הכדורסל דוברובניק וב-2010 עבר לק.ק. זאגרב. הוא זכה עמו בגביע קרשימיר צ'וסיץ' ובאליפות ליגת העל הקרואטית בכדורסל ב-2011. ב-2012 עבר לקבוצת ברצלונה מליגת העל הספרדית לאחר שחתם עמה על חוזה לשלוש שנים. בעונתו הראשונה שותף בשלושה משחקים בלבד והושאל לקבוצת המילואים של המועדון. בעונת 2013/14 שותף ב-20 משחקי ליגה וב-14 משחקים במסגרת היורוליג. בעונת 2014/2015 כבר היה לחלק מהרוטציה הקבועה של סגל הקבוצה הן בליגה והן ביורוליג. בפברואר 2015 שבר את שיא ליגת העל הספרדית בקליעות לשלוש ללא החטאה, כשקלע 8 שלשות במשחק מול באסקט מנרסה.

### אורלנדו מג'יק
ביוני 2015 נבחר בדראפט ה-NBA במקום החמישי על ידי אורלנדו מג'יק. בעונתו הראשונה ב-NBA נבחר להשתתף במשחק הכוכבים העולים כשחקן "נבחרת העולם".

### ניו יורק ניקס
לקראת עונת  חתם על חוזה לעונה אחת בניו יורק ניקס.

### פורטלנד טרייל בלייזרס
ביולי 2019, לאחר עונה אחת בניו יורק, חתם על חוזה בפורטלנד טרייל בלייזרס. בנובמבר 2020 הועבר לממפיס גריזליס, במסגרת טרייד משולש בו הייתה מעורבת גם בוסטון סלטיקס, וכחודש לאחר מכן שוחרר מהקבוצה, בטרם שיחק במדיה.

### פנאתינאיקוס
ב-22 בפברואר 2021 חתם בפנאתינאיקוס
ב-21 ביולי 2022 חתם בריאל מדריד

## נבחרת קרואטיה
הזוניה הוביל את נבחרת הקדטים של קרואטיה לזכייה באליפות אירופה עד גיל 16 ב-2011. הוא נבחר ל-MVP של הטורניר, כשאר במשחק הגמר קלע 21 נקודות, קטף 10 ריבאונדים וחטף 3 כדורים. סך הכל רשם בטורניר ממוצע של 20 נקודות, 8.2 ריבאונדים, 2.7 אסיסטים ו-2.2 חטיפות למשחק. באותה שנה היה חבר גם בנבחרת הנוער של קרואטיה באליפות אירופה עד גיל 19. הוא שותף באליפות 20 דקות בממוצע למשחק והשיג ממוצע של 8 נקודות, 2.2 ריבאונדים ו-1.1 אסיסטים למשחק.

באליפות העולם עד גיל 17 שהתקיימה ב-2012, הוליך את קרואטיה למקום השלישי. הוא סיים את האליפות עם ממוצע של 20.8 נקודות (שני בטבלת מלכי הסלים), 7 ריבאונדים, 1.3 אסיסטים ו-2.3 חטיפות למשחק. בגביע העולם בכדורסל 2014 היה חלק מנבחרת הבוגרים הקרואטית, הוא שותף בשני משחקים וקלע 4 נקודות באליפות. באולימפיאדת ריו דה ז'ניירו (2016) סיים עם הנבחרת במקום החמישי ורשם ממוצע של 9 נקודות למשחק.

## סטטיסטיקות הקריירה
### ביורוליג

### בעונה הסדירה של ה-NBA

### בפלייאוף ה-NBA

## קישורים חיצוניים

* 
* 

## הערות שוליים

קטגוריה:כדורסלנים קרואטים
קטגוריה:כדורסלני נבחרת קרואטיה
קטגוריה:כדורסלני ברצלונה
קטגוריה:כדורסלני אורלנדו מג'יק
קטגוריה:כדורסלני ניו יורק ניקס
קטגוריה:כדורסלני פורטלנד טרייל בלייזרס
קטגוריה:כדורסלני פנאתינאיקוס
קטגוריה:כדורסלנים באולימפיאדת ריו דה ז'ניירו (2016)
קטגוריה:בחירות דראפט של אורלנדו מג'יק
קטגוריה:קרואטים שנולדו ב-1995
SPDY

**SPDY** (מבוטא: ***סְפִּידִי***) הוא פרוטוקול רשת פתוח שפותח בעיקר על ידי גוגל עבור תעבורת מידע ברשת.
הוא מנהל תעבורת רשת התומכת בפרוטוקול HTTP, ומכוון להפחתה של זמן השהיה בתעבורת המידע וכן להגברת אבטחת המידע הזורם ברשת.

את השיפורים בזמן ההשהיה הוא משיג על ידי תמיכה בדחיסת מידע באופן מובנה, וכן ריבוב וניהול עדיפויות על פי סוג המידע ופרמטרים שונים, אולם הדבר תלוי בתנאי פריסת הרשת ואתרי האינטרנט. השם SPDY הוא סימן מסחר של גוגל ואינו מייצג ראשי תיבות.

במהלך פיתוחו של הפרוטוקול היו מעורבים אנשיו בהליך הפיתוח של HTTP/2, כולל מייק בלש ורוברטו פאון. החל מפברואר 2015, כאשר אושר המתווה של HTTP/2, הודיעה גוגל כי הגרסה החדשה שלו תתמוך ביכולות SPDY והתמיכה בו צפויה להיפסק במהלך 2016.

## קישורים חיצוניים
* 

קטגוריה:גוגל
קטגוריה:HTTP
קטגוריה:פרוטוקולי אינטרנט
ארמדיל ארגנטינאי

**ארמדיל ארגנטינאי** (שם מדעי: *Zaedyus pichiy*), ידוע גם בשם "**פיצ'י**" הוא זן של ארמדיל שחי בארגנטינה.
## מאפיינים
הארמדיל הארגנטינאי קטן יחסית לארמדילים אחרים: אורכו כ-27 סנטימטר עם זנב של 11 סנטימטר. משקלו בין 700 ל-1500 גרם והזכרים גדולים במעט מהנקבות.
כרוב הארמדילים גם לארמדיל הארגנטינאי יש שריון. השריון של הארמדיל מורכב מאוסטאודרמים, ומחולק על ידי שש "חגורות" שריון.
בנוסף יש חתיכת שריון גדולה על פלג הגוף הקדמי ושריון משולש שמגן על הראש, ושריון על הזנב. הבטן מכוסה פרווה שנעשית עבה בחורף. האזניים שלהם קצרות והעיניים קטנות ושחורות. הם חיים רק בדרום ארגנטינה. כמו שאר הארמדילים הם ניזונים מפרוקי-רגליים, בעיקר נמלים וטרמיטים. הפיצ'ים נוהגם להתבודד והם פעילי יום. בלילות הם ישנים במחילות שהם חופרים באמצעות הטפרים שלהם. המחילות בנויות בצורת כיפה, כשמעבר באורך מספר מטרים מוביל לחלל שינה. בחורף הם חופרים מחילות לעומקים גדולים יותר (עד 1.75 מטר בקרקע) כדי להתחמם. הם מחליפים מחילות לעיתים קרובות, וחופרים אחת חדשה כל כמה שבועות. הם מסוגלים להשמיע מספר קולות, כמו גרגור, נהמות או צווחות.

## קישורים חיצוניים

* 

ימין|250px|ממוזער|ארמדיל ארגנטינאי

## הערות שוליים

קטגוריה:טקסונים שתוארו בידי אנסלם גאייטאן דמארה
קטגוריה:ארמדיליים
קטגוריה:יונקים יחידים בסוגם
קטגוריה:ארגנטינה: יונקים
קטגוריה:ארגנטינה: בעלי חיים אנדמיים
קטגוריה:בעלי חיים שתוארו ב-1804
חיים יעקב רוטנברג

הרב **חיים יעקב רוטנברג** (תשרי תר"ע וואדוביץ פולין - ז' באלול ה'תש"ן פריז צרפת) היה רב חרדי בפריז, רב בית הכנסת אגודת הקהילות ברחוב פאווה שברובע הרביעי של פריז, ורב מערכת הכשרות הגדולה בצרפת.

## ביוגרפיה
נולד בודוביצה שבפולין בשנת ה'תר"ע לרב מרדכי רוטנברג, ולשרה בת הרב דוד פרידמן רבה של דויטשקרויץ, בשנת ה'תרע"א היגרה המשפחה לאנטוורפן שבבלגיה, שם מונה אביו לרב בשנת ה'תרע"ד תפקיד בו כיהן עד למותו באושוויץ במלחמת העולם השנייה.

למד בישיבות טלז מיר ובריסק, נישא לרבקה מלכיאור והתגורר באנטוורפן. היה ראש הקהילה בעיר לצד רבי מאיר לנדא מדראהביטש.

בשנת ה'תשכ"ד לאחר פטירתו של הרב שמואל יעקב רובינשטיין רב בית הכנסת אגודת הקהילות בפריז נקרא למלאות את מקומו כראש אגודת הקהילות, והיה לרב השלישי של בית הכנסת, תפקיד אותו מילא עד לפטירתו.

הקים וניהל מוסדות חינוך בפריז לכל הגילאים וכן מערכת כשרות גדולה.

נפטר בז' באלול ה'תש"ן בפריז ונקבר בבית הקברות של הקהילה היהודית באנטוורפן בלגיה.

את מקומו ברבנות בית הכנסת ומערכת הכשרות ממלא בנו הרב מרדכי רוטנברג.

לאחר פטירתו הקים חתנו הרב יצחק כץ קהילה נפרדת בשם "קהל יראים פריס" (קי"ף), המחזיקה במוסדות חינוך ומערכת כשרות וממוקמת גם היא ברחוב פאווה.

אחותו גב' רחה שטרנבוך התפרסמה בתקופת מלחמת העולם השנייה כאשר התגוררה בשווייץ והצילה מאות יהודים.

הציירת סופיה קיסלוב היא בת דודתו.

קטגוריה:רבנים צרפתים
קטגוריה:פריז: רבנים
קטגוריה:בית הכנסת אגודת הקהילות
קטגוריה:צרפתים שנולדו ב-1909
קטגוריה:צרפתים שנפטרו ב-1990
שלישיית אסביורן סוונסון

**שלישיית אסביורן סוונסון** (בשוודית: **Esbjörn Svensson Trio**) היא הרכב ג'אז שוודי שהוקם בשנת 1993 על ידי אסביורן סוונסון.
ההרכב כלל את אסביורן סוונסון (פסנתר), דן ברגלונד (באס) ומגנוס אוסטרום (תופים).

על ידי סגנון שמשלב אלמנטים של ג'אז קונבנציונלי, אפקטים אלקטרונים, רוק, פופ ומוזיקה קלאסית הצליח ההרכב לעשות את כל הדרך מעיירה קטנה בשוודיה לשוק הקשה ביותר ל ג'אז מיובא, השוק האמריקאי.

השלישייה שילבה בין החדווה של תלוניוס מונק, הדרמה של יוהאן סבאסטיאן באך ואנרגיית הרוק המתקדם של אמרסון לייק ופאלמר בתחילת דרכם.

השלישייה שהושפעה בין היתר מ רדיוהד הצליחה להנגיש את המוזיקה שלה לחובבי פופ ורוק תוך שמירה על הגרעין הקשה של מאזיני הג'אז.

הפרסום של האלבום From Gagarin's Point of View בשנת 1999 בלייבל הגרמני ACT הביא לפריצה הראשונה של ההרכב אל מחוץ לגבולות סקנדינביה.
מה שהתחיל, כביצועים של גרסאות כיסוי למוזיקה של אחרים, התחלף בחומר מקורי שהקנה להרכב פרסי גראמי שוודים, מקום ראשון בתחרות הג'אז הבינלאומית הבריטית של 2003 ופרס מטעם Jazzman magazin. הצרפתי.

ההרכב הצליח, לשנות את הציפיות של מאזינים שחשבו שהם יודעים מהו ג'אז, לנפץ את הגבולות בין הזאנרים של המוזיקה ולהראות שמוזיקה מאולתרת יכולה להיות אינטליגנטית, מעניינת ומספקת כמו ענפי מוזיקה פופולרית אחרים.

אסביורן סוונסון נהרג בתאונת צלילה ב-14 ביוני 2008 כשהוא בן 44 במותו.

## דיסקוגרפיה
;אלבומי אולפן:
* *When Everyone Has Gone, 1993
* *EST Plays Monk, 1996
* *Winter in Venice, 1997
* *From Gagarin's Point of View, 1999
* *Good Morning Susie Soho, 2000
* *Strange Place for Snow, 2002
* *Seven Days of Falling, 2003
* *Viaticum, 2005
* *Tuesday Wonderland, 2006
* *Leucocyte, 2008
* *2012, 301
;הופעות חיות:
* *E.S.T. Live 95
* *Live in Stockholm,2003
* *Live in Berlin, 2005
* *Live in Hamburg, 2007
;כל השאר
* *Somewhere Else Before* U.S. compilation on Columbia from *From Gagarin's Point of View*, 2001
* *Retrospective - The Very Best of E.S.T., 2009

## מקורות
* Esbjorn Svensson: What Jazz Is, Not Was, All About Jazz, 29-11-2004.
* EST’s Nordic Jazz: Cool But Smoldering at the Dakota, Jazz Police, 23-06-2006-.
* Remembering Esbjorn Svensson, All About Jazz, 17-06-2008.
* Esbjörn Svensson, Telegraph, 17-06-2008.

## קישורים חיצוניים

* 

קטגוריה:הרכבי ג'אז
קטגוריה:להקות שוודיות
אסביורן סוונסון
קטגוריה:להקות שהוקמו בשנת 1993
קטגוריה:להקות שהתפרקו בשנת 2008
טט או שאמואה

**טט או שאמואה** (בצרפתית **Tête aux Chamois**) הוא הר ברכס האלפים הברניים המתנשא לגובה של 2,525 מטר מעל פני הים, וממוקם בקנטון וו בשווייץ.

ההר הוא חלק ממסיב דיאבלרה וצופה על קול דה פיו (Col du Pillon).

## תיירות
ניתן להגיע לפסגת ההר ברכבל העולה מקול דה פיו, ומפסגתו ניתן להמשיך ברכבל נוסף לפסגת הסקס רוז' שם נמצא קרחון טסנפלאורון ועליו מתקני שעשועים וגלישת סקי.

במורדותיו הצפוניים ישנו מסלול טיפוס על ידי ידיות וכבלי ברזל (ויה פראטה), וממש סמוך לפסגתו מצידה הדרומי בגובה של 2,485 מטר, ממוקמת בקתת דיאבלרה (Cabane des Diablerets) של מועדון המטפסים השווייצרי.

## קישורים חיצוניים

* טט או שאמואה באתר Hikr

קטגוריה:האלפים הברניים
קטגוריה:וו (קנטון): הרים
סבאיה

**סבאיה** (בערבית: **الصبايا**) הוא מאכל תימני מסורתי.

מאפה בצק העשוי מקמח לבן, שמרים יבשים, מים, סוכר וקורט מלח. הסבאיה עשויה משכבות בצק עגולות המונחות זו על זו ומופרדות באמצעות שמן. הן נאפות על מגש עגול הנקרא "צחן" בטמפרטורה בינונית במשך כ-40 דקות. 

טעמה של הסבאיה מתיקות מעודנת.
נהוג לאכול את הסבאיה בשבת בבוקר לצד ביצים, רסק עגבניות וסלטים אחרים. כדי להעשיר את טעמה, יש שנוהגים להוסיף לה גרגירי קצח או חמאה מעושנת הנקראת בלשון יהודי תימן "סאמנה". 

## מקור הסבאיה
מאכל זה היה נאפה רק בקהילות מעטות, ונחשב פחות מוכר בקרב אוכלוסיית יהודי תימן. הוא נחשב למאכל חגיגי הנשמר לאירועים מיוחדים כמו חגים ושבתות וזאת בשל תהליך הכנתו הארוך יחסית.

## קישורים חיצוניים

* מתכון לסבאיה, באתר "על השולחן"

קטגוריה:המטבח הערבי: מאפים
קטגוריה:מאפי בצק עלים
קטגוריה:המטבח התימני
קטגוריה:המטבח הישראלי
קטגוריה:מאכלי שבת
ריבס המדבר

ממוזער|שמאל|ריבס המדבר בהר הנגב - פריחה|250px
**רִיבָּס המדבר** (שם מדעי: *Rheum palaestinum*) הוא מין של צמח רב-שנתי מסוג ריבס ממשפחת הארכוביתיים. מאפייני ריבס המדבר הם: התפרחת אשר צבע נוטה לצבע חום ומנגנון ההשקיה העצמית שלו.

## מבנה הצמח
הצמח הוא בעל תפרחת כדורית בגובה של כ-30 ס"מ ובעל קני שורש עבים וקצרים, עלים ענקיים ומקומטים. בחורף הוא פורש על פני הקרקע 2–3 עלים מקומטים ענקיים באורך של 40 ס"מ וברוחב של 60 ס"מ. התפרחת נראית כמו עץ ננסי, היא נישאת על גבעול העולה מתוך שושנת העלים לגובה של 30–50 ס"מ, התפרחת כדורים ובה מאות פרחים, צבעם אדום ונוטה לחום-כתום. הפרח אדמדם אורכו 2 מ"מ משתלשל מעוקץ של כ-2–3 מ"מ. הפרח הוא דו זוויגי, עם 6 עלי עטיף, ו-9 אבקנים עבים בולטים.

## מנגנון השקיה עצמית
לריבס המדבר יש מנגנון "השקיה עצמי" ייחודי לו, המאפשר לו לחיות בסביבה מדברית ולנצל כמות מים פי 16 מכמות הגשם במדבר. ריבס המדבר גדל בהר הנגב, באזור בעל ממוצע משקעים נמוך במיוחד (כ-75 מ"מ גשם בשנה). תפקידם של החריצים העמוקים בעלה הגדול והרחב לנקז את המים של הצמח. מעטה שמנוני מכסה את העלה ומסייע גם הוא לניקוז יעיל של המים. תהליכי הברירה הטבעית גרמו לעלי הצמח להתפתח באופן המשפר את יכולת השרידות שלו. בשיטה זו מצליח ריבס המדבר החי במשטר של כ-75 מ"מ גשם לשנה, ליהנות מכמות מים גדולה.

## רפואה עממית
כל חלקי הצמח משמשים ברפואה העממית של עדות ישראל וערביי הארץ כולל הבדואים בנגב. בצמח משתמשים כתרופה לדלקת ריאות, אבנים בכליות, שטפי דם פנימיים, שלשול ופטרת. הוא גם יעיל להסדרת הנשימה, לחיזוק הקיבה ולטיפול בטחול.

### אופן השימוש
*שורשי ריבס המדבר עם מים: מבשלים 100 גרם שורש בליטר מים במשך שעה. מסננים את המים המורתחים ושותים מהם 3 כוסות ביום. תרופה זו להסדרת הנשימה, יעילה מאוד לריפוי דלקת ריאות, אבנים בכליות ושלשול.
*שורשי ריבס המדבר עם חומץ: מבשלים 50 גרם שורש בליטר מים למשך שעה. לקראת תום הבישול מוסיפים למים הרותחים חצי כוס חומץ. תרופה זו יעילה להסדרת פעילות הקיבה ולחיזוקה, לטיפול בטחול ונגד שטפי דם פנימיים. יש לשתות כוס אחת ביום.
*דייסה: מרסקים 200 גרם של שורשי ריבס ומערבבים אותם עם 50 גרם אבקת כופר (חינה) ובחצי כוס חומץ עד לקבלת דייסה סמיכה. את הדייסה מורחים על העור הנגוע בפטריות. דייסה זו טובה במיוחד לפטריות הגדלות מתחת לציפורניים.

## בארץ ישראל
ריבס המדבר תואר והוגדר לראשונה בשנת 1944 על ידי הבוטנאית הישראלית נעמי פיינברון. הוא צמח אנדמי לנגב ולסיני. בנוסף לו קיימים גם שני מינים נוספים: מין שגדל בחרמון, ומין נוסף שהוא צמח מתורבת המגודל בחקלאות. גבעולי צמח זה משמשים להכנת מאכלים שונים ומשקאות. השם ריבס מקורו בפרסית, והוא מקובל בשפות רבות.

כל מיני הריבס הגדלים בר בישראל הם ערכי טבע מוגנים.

## קישורים חיצוניים

* 
* נסים קריספיל, "צמחי מרפא - מדריך שדה לצמחי מרפא בארץ ישראל", הוצאת מחבר - ירושלים, 1985

## הערות שוליים

קטגוריה:צמחים שתוארו ב-1944
קטגוריה:טקסונים שתוארו בידי נעמי פיינברון-דותן
קטגוריה:ארכוביתיים
קטגוריה:ערכי טבע מוגנים בישראל: צמחים
קטגוריה:הנגב: הצומח
אליפות צרפת בטניס 1932

**[[אליפות צרפת הפתוחה#האליפות|אליפות צרפת]] 1932** הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-26 במאי והסתיימו ב-6 ביוני. זו הייתה האליפות ה-37 מאז ייסודה.

אנרי קושה הצרפתי זכה בתחרות הגברים וזוגות גברים. הלן וילס מארצות הברית זכתה בתחרות זוגות נשים וזוגות מעורבים.

## התחרות
### תחרות הגברים
[שמאל|ממוזער|180px|[אנרי קושה, מנצח תחרות הגברים]]
בתחרות זו השתתפו 100 טניסאים שחולקו ל-8 בתים. לקראת התחרות המשתתפים החזקים דורגו כדלקמן:

# **[[אנרי קושה]] (), מנצח תחרויות 1926, 1928, 1930 ניצח בתחרות**
# פרד פרי (), הודח בסיבוב הרביעי
# סידני ווד (), הודח סיבוב השלישי
# ג'ירו סאטו (), הודח בסיבוב הרביעי
# כריסטיאן בוסי (), הודח בסיבוב הרביעי
# ג'ורג'ו דה סטפני (), הפסיד במשחק הגמר
# רודריך מנצל (), הודח בחצי גמר
# גרגורי מנגין (), הודח ברבע גמר
# פול פרה (), הודח בסיבוב השלישי
# ז'אק בריניון (), הודח בסיבוב הרביעי
# אנדרה מרלן (), הודח בסיבוב השלישי
# ג'ורג' ליטלטון (), הודח ברבע הגמר
# מרסל ברנר (), הודח בחצי גמר
# גוטפריד פון קראם (), הודח בסיבוב השני
# וילהלם מטייקה (), הודח בסיבוב הרביעי
# פטריק יוז (), הודח בסיבוב הרביעי 

ז'אן בורוטרה, מנצח תחרות 1931 לא השתתף בתחרות. בגמר התחרות נפגשו אנרי קושה () וג'ורג'ו דה סטפני (). אנרי קושה ניצח ב-4 מערכות ובכך זכה בתחרות בפעם הרביעית.

### תחרות הנשים
שמאל|ממוזער|180px|הלן וילס, מנצחת תחרות הנשים
בתחרות הנשים השתתפו 52 טניסאיות שחולקו ל-4 בתים. כמו בתחרות הגברים, הטניסאיות החזקות זכו לדירוג:

# **[[הלן וילס]] (), מנצחת תחרויות בשנים 1928-1930, מנצחת התחרות**
# סילי אאוסם (), הודחה ברבע גמר
# סימון מתייה (), הפסידה במשחק הגמר
# הילדה קראווינקל (), הודחה בחצי גמר
# איילין ויטינגסטול (), הודחה ברבע גמר
# הלן ג'ייקובס (), הודחה ברבע גמר
# בטי נאטהול (), הודחה בחצי גמר
# לילי דה אלברס ( ספרד), הודחה בחצי גמר

סילי אאוסם () מנצחת תחרות 1931 הודחה ברבע הגמר. במשחק הגמר הלן וילס () ניצחה את סימון מתייה () בשתי מערכות ובכך זכתה בתחרות בפעם הרביעית. באותה שנה היא זכתה באליפות וימבלדון.

### תחרות זוגות גברים
בתחרות השתתפו מספר זוגות. במשחק הגמר מנצחי תחרות 1930 אנרי קושה וז'אק בריניון () נפגשו עם כריסטיאן בוסי ומרסל ברנר  () וניצחו ב-4 מערכות. בכך הם זכו בתחרות בפעם השלישית.

### תחרות זוגות נשים
בתחרות השתתפו 29 זוגות. במשחק הגמר איילין ויטינגסטול ובטי נאטהול () (מנצחי תחרות 1931) שיחקו נגד מנצחי תחרות 1930 הלן וילס ואליזבת ריין () והפסידו בשתי מערכות.

### תחרות זוגות מעורבים
בתחרות השתתפו מספר זוגות. במשחק הגמר בטי נאטהול ופרד פרי () נפגשו עם הלן וילס וסידני ווד () והפסידו ב-2 מערכות.

## קישורים חיצוניים

* תחרות נשים
* תחרות גברים
* האתר הרשמי של אליפות צרפת הפתוחה
* נתונים נוספים על האליפות

צרפת
1932
קטגוריה:1932 בצרפת
ישראל הרשטיין

**ישראל נתן הרשטיין** (באנגלית: **Israel Nathan Herstein**; 28 במרץ 1923 – 9 בפברואר 1988) היה מתמטיקאי יהודי קנדי-אמריקאי יליד פולין. עסק בעיקר באלגברה, פרסם עשרות מאמרים וכמה ספרים חשובים בתחום; היו לו 30 תלמידי מחקר. הוא ידוע בשל הניסוח הבהיר בספריו הטובים.

## קורות חיים
הרשטיין נולד בשנת 1923 בעיר לובלין שבפולין בשם יצחק הרשטיין, בן ליעקב הרשטיין ולמינדל ליכשטיין, והיה לו אח בשם חיים הרשטיין ואחות שנפטרה בגיל שנתיים. אביו היגר מפולין לקנדה בשנת 1926, ובשנת 1928 הצטרפה אליו המשפחה. המשפחה עברה לקנדה במטרה לשפר את חייהם, אך הגיעו לשם בדיוק לפני קריסת הבורסה בשנת 1929, אשר השפיעה קשות גם על קנדה. הרשטיין גדל בשכונה ענייה מאוד בעיר ויניפג, ואף אמר "בשכונה כזו אתה נהיה גנגסטר או פרופסור באוניברסיטה".

הוא למד באוניברסיטת מניטובה, שם קיבל בשנת 1945 תואר ראשון במתמטיקה. לתואר שני למד באוניברסיטת טורונטו וקיבל את התואר ב-1946. בהמשך עבר לאוניברסיטת אינדיאנה, שם קיבל בשנת 1948 את תואר הדוקטור, בהנחיית מקס צורן. כותרת עבודתו הייתה "Divisor Algebras". עבד באוניברסיטת קנזס, אוניברסיטת המדינה של אוהיו, אוניברסיטת פנסילבניה ואוניברסיטת קורנל, ולבסוף עבר לאוניברסיטת שיקגו, שם עבד עד הפרישה.

הרשטיין נישא למריאן דסון.

## תרומתו למתמטיקה
הרשטיין עסק בעיקר בתורת החוגים, אך גם בתורת החבורות ואף פרסם מאמרים על כלכלה. הוא הוכיח הכללה של המשפט הקטן של ודרברן: בכל חוג לא קומוטטיבי סופי יש מחלק אפס לא במרכז. הוא גם ניסוח תנאי שקול לפתירות חבורה בשפה של אלגברות חבורה, וחקר תכונות של חוגי חבורה מעל המספרים המרוכבים. הוא גם הוכיח תנאי הכרחי להיות של חוג חילופי: אם קיים n כך שלכל x \in R מתקיים x^n-x \in C(R) (כלומר במרכז) אז החוג חילופי.

הרשטיין גם חיבר ספרים רבים ברמות שונות בנושאים שונים באלגברה. הוא ידוע בשל ניסוחו הממוקד וספריו ידועים מן הטובים בתחום.

## ממאמריו וספריו

*
*
*
*
*
*
*


## קישורים חיצוניים


* "Israel Nathan Herstein", MacTutor History of Mathematics archive University of St Andrews.


קטגוריה:אלגבראיסטים יהודים
קטגוריה:מתמטיקאים יהודים אמריקאים
קטגוריה:מתמטיקאים יהודים קנדים
קטגוריה:יהודים פולנים
קטגוריה:סגל אוניברסיטת שיקגו
קטגוריה:מהגרים מפולין לקנדה
קטגוריה:בוגרי אוניברסיטת מניטובה
קטגוריה:בוגרי אוניברסיטת טורונטו
קטגוריה:בעלי תואר דוקטור מאוניברסיטת אינדיאנה
קטגוריה:אמריקאים שנולדו ב-1923
קטגוריה:אמריקאים שנפטרו ב-1988
גירוש מוסקבה

ממוזער|250px|שמאל|מראה רחוב במוסקבה ב-1888
**גירוש מוסקבה** (או **גלות מוסקבה**) הוא כינוי לגירוש היהודים ממוסקבה, כחלק מגירוש מקיף יותר של יהודים מתחומי "רוסיה הקדושה" לתחום המושב שאירע בשנת 1891 בפקודת סרגיי אלכסנדרוביץ', הנסיך הגדול של רוסיה, עם מינויו לתפקיד המושל הראשי של העיר מוסקבה בידי אחיו הצאר אלכסנדר השלישי.

הגירוש המקיף יותר כלל גירוש כולל של יהודי אזור הסְפר, שהוגדר במרחק 50 ורסטאות מגבול האימפריה הרוסית, וכלל יהודים מקורלנד, אסטוניה ופינלנד.

## הגירוש והשלכותיו
צו הגירוש פורסם בחג הפסח של שנת ה'תרנ"א, הגירוש המלא של 25,000–30,000 יהודי מוסקבה נמשך כשנה, במהלכה גורשו היהודים בשלבים: תחילה הרווקים וחסרי הילדים, אחריהם גורשו בעלי המשפחות הקטנות (עד 4 ילדים), ובסיום התהליך גורשו גם בעלי המשפחות הגדולות, שחלקן גרו בעיר יותר מ-40 שנה. נשים שביקשו להישאר בעיר, הוכרחו להירשם כזונות כתנאי להישארותן.

בעקבות הגירוש חלה גם הרעה חמורה במצבם הכלכלי של המגורשים, להרעה זו נודעה השפעה על מימוש תוכניות התיישבות של חובבי ציון בארץ ישראל; אגודת "מחניים" של הרב יעקב מזא"ה ונחום ז'ק, התפרקה בשל אי-יכולת חבריה לעמוד בתשלומים, וקרקעותיה נמכרו לברון אדמונד ג'יימס דה רוטשילד. מזא"ה עצמו לקה ב"מחלת עצבים".

העיר ויטבסק יצאה נשכרת כלכלית מהגירוש בשני מישורים: סוחרים יהודים מוסקבאים גדולים הצליחו להעביר את עסקיהם לוויטבסק, וסוחרים שניהלו עסקים עם תושבי מוסקבה היהודים העבירו את התקשרויותיהם העסקיות שהתבטלו, להתקשרויות עם סוחרים תושבי ויטבסק.

הפחד שזרעה בשורת הגירוש בקרב יהודי רוסיה, שימש כזרז לתוכניותיו של הברון מוריס הירש להגירת יהודי רוסיה לארגנטינה.

## לקריאה נוספת
*יצחק מאור, **התנועה הציונית ברוסיה**, ירושלים: הספרייה הציונית, הוצאת מאגנס, תשמ"ו-1986, עמ' 104-106.


*Yvonne Kleinmann, "Neue Orte – neue Menschen, Jüdische Lebensformen in St. Petersburg und Moskau im 19. Jahrhundert", Schriften des Simon-Dubnow Instituts,Vandenhoeck & Ruprecht, Göttingen, 2006 pp. 348-374.

## קישורים חיצוניים
* 
*  (מכתב המתאר את תקופת הגירוש)

## הערות שוליים

קטגוריה:מוסקבה: היסטוריה
קטגוריה:האימפריה הרוסית: היסטוריה
קטגוריה:גירוש יהודים
קטגוריה:יהדות האימפריה הרוסית
קטגוריה:1891
קטגוריה:האימפריה הרוסית: חוק ומשפט
הנקודה החמה של אי הפסחא

שמאל|ממוזער|350px|מפת הנקודות החמות בעולם. הנקודה החמה של אי הפסחא היא מספר 7.
**הנקודה החמה של אי הפסחא** (באנגלית: **Easter hotspot**) היא נקודה חמה געשית בדרום מזרח האוקיינוס השקט. הנקודה החמה יצרה את רכס סאלס אי גומס (Salas y Gomez Ridge), הקרוי גם רכס סאלה אי גומס (Sala y Gomez Ridge), רכס הרי געש (שרובו תת-ימי), הכולל עשרות הרי מצולה. הרכס מתחיל בהר המצולה פוקאו ואחריו הר המצולה מואי, שניהם ממערב לאי הפסחא, והוא נמשך לאורך 2,700 קילומטרים מזרחית עד לרכס נסקה. הרכס נוצר כאשר לוח נסקה, לוח טקטוני ימי, עבר מעל לנקודה החמה של אי הפסחא. התנועה של לוח נסקה ולוח פרלון, לוח טקטוני היסטורי, מעל לנקודה החמה של אי הפסחא יצרה רכס תת-מימי ארוך, שקצהו המזרחי עובר הפחתה מתחת לפרו. רק באי הפסחא והאיונים סביבו ובאי הקטן סאלס אי גומס בולט רכס סאלס אי גומס מעל פני המים.

הנקודה החמה נמצאת כיום מערבית לאי הפסחא באזור נרחב בקוטר של 200 קילומטרים, הכולל שדות געשיים תת-ימיים והרי מצולה שגילם פחות מחצי מיליון שנים. ממזרח לו השדות הגעשיים אהו (Ahu), אומו (Umu) וטופה (Tupa), השוכנים על רכס בן 2 מיליון שנים, ומזרחית להם הרי המצולה מואי ופוקאו ואי הפסחא, השוכנים על רכס בן 3 מיליון שנים.

בניגוד למחשבה המקובלת שמיקומה של נקודה חמה הוא קבוע ושרשרת הרי הגעש שהוא יוצר נובעים רק מתנועת הלוחות הטקטוניים מעליה, מצא מחקר מ-2002, שהנקודה החמה של אי הפסחא איננה קבועה וזזה מערבית יחסית לנקודה החמה של הוואי.

ייתכן שהנקודה החמה אחראית גם להתהוותם של איי טואמוטו ואיי ליין, ושרשרת הרי המצולה שביניהם, כאשר הלוח הפסיפי עבר מעל לנקודה החמה של אי הפסחא.

## הערות שוליים

קטגוריה:צ'ילה: גאולוגיה
קטגוריה:אי הפסחא
שער שיבה

שמאל|250px|שער שיבה אפור אצל אישה|ממוזער
ממוזער|250px|לשער השיבה גוונים הולכים ומתבהרים של אפור
ממוזער|מכתם מאת ר' יהודה הלוי. מתוך ספר "משירי ספרד" מאת יוסף י. ריבלין, בהוצאת "קוהלת" ירושלים תרפ"ט
**שער שיבה** הוא שיער שבו כמות המלנין הולכת וקטנה או אף לא קיימת לחלוטין. לשער השיבה גוונים הולכים ומתבהרים של אפור, עד להלבנה מוחלטת. להבדיל מתופעת הלבקנות, שער שיבה אינו מחלה אלא תופעה טבעית נפוצה מאוד בעולם החי, הנובעת מהפסקת ייצור המלנין בגוף. על אף שהתופעה נתפסת כקשורה להזדקנות, יש שניצניה מתחילים מאוד מוקדם - בקרב בני אדם יש מקרים בהם מופיעות שערות נטולות מלנין כבר בגיל ההתבגרות, והופעת שער שיבה בשנות השלושים לחיים נפוצה מאוד.

הפיכת צבע השיער לשיבה לרוב הדרגתית: בתחילה מאפיר השיער, הולך ומתבהר עד להלבנתו המוחלטת. על תהליך הפסקת ייצור המלנין אחראים כנראה שני גנים - Bcl2 ו-Bcl-w. בתהליך, מתים תאי הגזע המצויים בבסיס זקיקי השיער והמייצרים תאי מלנוציט המפיקים מלנין. עם מות תאי הגזע הולך מספר תאי המלנוציט ופוחת, וכך צונחת כמות המלנין בשיער הצומח. ההזדקנות ההדרגתית של השיער נובעת מכך שמות תאי הגזע אינו מתרחש בבת אחת - לעיתים עוברות אף עשרות שנים בין מותם של תאי גזע העשויים להיות מרוחקים זה מזה מילימטרים ספורים.

## בתרבות
בחלק ניכר מהתרבויות האנושיות נוצר יחס מיוחד לשער שיבה, בין אם חיובי ובין אם שלילי. על פי רוב נתפס שער השיבה כסמל של מכובדות, אך יש גם המעדיפים להסתירו על ידי צביעה. ישנן תרבויות שבהן הופעת סימני הזקנה הפיזיים, כדוגמת שער השיבה, מהווה מדד לתחילת גיל זקנה.

## הקשר בין לחץ ובין שער שיבה
בתרבות המערבית מקובל לחשוב כי לחץ נפשי עלול לגרום להאפרה והלבנה של השיער גם בגילאים צעירים, אך לא היו מחקרים מעמיקים שביססו את הדבר.

מאמר שהתפרסם בכתב העת Nature בדצמבר 2019 תיאר מחקר שבו בוצעו ניסויים על עכברים, כדי לבחון את הקשר בין לחץ נפשי ובין שער שיבה. במחקר נמצא כי פרוותם של העכברים שהייתה שחורה מטבעה, אכן הפכה ללבנה ככל שהחוקרים חשפו את העכברים למצבי עקה. במחקר עלתה המסקנה כי המערכת הסימפטטית שמופעלת במצבי לחץ נפשי, מובילה לשחרור של נוראדרנלין. שחרור זה גורם לתאי גזע מלנוציטיים בזקיקי השיערות להתחלק יתר על המידה, ובכך הוא מכלה את מאגר תאי הגזע. דבר זה גורם לכך שזקיק השערה לא מסוגל לייצר יותר מלנוציטים, תאים שמפרישים מלנין - שהוא למעשה המולקולה שנותנת לשערה את צבעה. כל שערה שתיווצר בזקיק השערות שיש בו מיעוט של תאי גזע מלנוציטיים, תהיה לבנה.

## טיפול מנע
פרט לצביעת שיער ישנן דרכים טבעיות להאט את קצב ההלבנה של השיער. מלבד גורמים כמו כעס, דחק ועישון גם מחסור בנוזלים כתוצאה ממיעוט בשתייה או מחסור תזונתי בנחושת או בוויטמין B<sub>12</sub> גורמים להאפרת השיער ולכן מזונות עשירים בהם עשויים למנוע או להאט את תופעת הלבנת השיער בגיל מוקדם, בארצות הברית קודמה במיוחד הדבשה המתוקה כמנה עשירה ברכיבים תזונתיים המשמשת לעידוד הפרשת המלנין בשיער. כמו גם, ממרח שמופק מקליפות תפוחי אדמה וצובע את השיער בגוון כהה יותר.

## קישורים חיצוניים

* 

## הערות שוליים

שיבה
קטגוריה:זקנה
בנק פ.ק.או.

בנק **Polska Kasa Opieki Spółka Akcyjna**, אשר ידוע בשם הקצר יותר **Bank Pekao S.A**, הוא בנק מסחרי השני בגודלו בפולין שמטהו ממוקם בוורשה. הבנק האיטלקי יוניקרדיט היה בעל השליטה בבנק עד דצמבר 2016. כאשר חברת הביטוח הממשלית PZU רכשה 20%, וקרן הפיתוח הפולנית רכשה 12.80% מהבעלות.

הבנק נוסד בשנת 1929 על ידי משרד האוצר הפולני כבנק ממשלתי, בעיקר כדי לספק שירותים פיננסיים לפולנים החיים מחוץ למדינה. בשנת 1939 היו לבנק סניפים כמעט בכל עיר בירה במדינות בהן התגוררו פולנים.

השם המלא "Polska Kasa Opieki" מתורגם כפשוטו כ"בנק העזרה הפולני", והצורה הפופולרית "Pekao" היא צליל ראשי התיבות "PKO".

## היסטוריה
### הקמת הבנק
בשנת 1929, מנכ"ל בנק "פוצ'טובה קאסה אושצ'נדנושי" (Powszechna Kasa Oszczędności), הנריק גרובר, הבחין כי יש ביקוש לבנק שיוכל לספק שירותים פיננסיים לשמונת מיליון הפולנים החיים מחוץ למדינה. לאור זאת, ב-17 במרץ 1929, הקים משרד האוצר הפולני את "בנק פולסקה קאסה אופיקי שפולקה אקצ'ינה". בעלי המניות בבנק היו "פוצ'טובה קאסה אושצ'נדנושי", "בנק גוספודארסטווה קרייובגו" ובנק "פינוואי רולני". הסניפים הראשונים נפתחו בצרפת, ארגנטינה, ארצות הברית ובתל אביב. בשנת 1939 היו לפ.ק.או. סניפים בבירות מרבית המדינות בהן התיישבו מהגרים מפולין.

### בתקופת הרפובליקה העממית הפולנית
לאחר תום מלחמת העולם השנייה ותחילת השליטה הסובייטית בפולין, דאג הבנק לפעולות פיננסיות בינלאומיות שביצעו רשויות הרפובליקה העממית הפולנית שזה עתה הוקמה. בעזרת הבנק יכלו הפולנים המתגוררים מחוץ למדינה לפרנס את משפחותיהם מאחורי מסך הברזל. בשנת 1968 אישר שר האוצר לפתוח בבנק חשבונות מטבע חוץ עבור אנשים העובדים מחוץ למדינה. שירות בו החזיק הבנק בבלעדיות עד שנת 1989 עם פרוץ הרפורמות הכלכליות ששטפו בפולין והגוש הקומוניסטי.

בשנות ה-70 חולקו החשבונות בבנק לשלוש קטגוריות: קטגוריה א' לאנשים המפקידים כספים ממוצא מתועד, קטגוריה ב' להפקדות ממוצא לא מתועד וקטגוריה ג' לאזרחים זרים. עד שנת 1976 לא ניתן היה לייצא באופן חוקי את הכספים מחשבונות קטגוריה ב' מחוץ למדינה.

בשנת 1974 היו לבנק כ-91,000 חשבונות בנק רשומים. בסוף שנות השמונים הערך הכולל של חשבונות מטבע חוץ בבנק היה 3.3 מיליארד דולר.

בשנת 1999 הופרט הבנק ונמכר לבנק האיטלקי יוניקרדיט.

## פעילות בישראל
250px|ממוזער|שמאל|סניף בנק פ.ק.או. ברחוב אלנבי 88 בתל אביב, בשנת 1935
ממוזער
סניף בנק פולסקא קאסא אופיקי בתל אביב נוסד בשנת 1933, וחדל מלשמש כבנק בשנת 2004, לאחר שנרכש בידי בנק הפועלים. לבנק היו סניפים בשתי ערים - ברחוב אלנבי בתל אביב ובחיפה, לקראת סוף פעילותו הוא שירת בעיקר את אוכלוסיית העובדים הזרים, בהעברות כספים לחו"ל. לפי הערכות שונות, בתקופת המלחמה הקרה שימש הבנק כבסיס לפעילות סוכנים סובייטים בישראל.

נכון לסוף שנת 2002, עמד ההון העצמי של הבנק על כ-66 מיליון ש"ח, ובהתאם למדיניות בנק ישראל לאחר קריסתם של בנק למסחר והבנק לפיתוח התעשייה, נמכר הבנק לבנק הפועלים בסוף 2003 תמורת 30 מיליון ש"ח. במהלך שנת 2004 בוטל רישיון הבנק, לפי בקשתו.

## קישורים חיצוניים

* 

* 
* 
* 
* 
* 

## הערות שוליים

פ.ק.או
בנק קופת העובד הלאומי לאשראי וחיסכון

**בנק קופת העובד הלאומי לאשראי וחיסכון** היה בנק קואופרטיבי שפעל בישראל משנת 1947 כאגודה שיתופית עם רישיון בנק. לבנק היה סניף אחד, בעיר נתניה. בשנת 2005 נמכרה הפעילות הבנקאית של הבנק לבנק אוצר החייל, והבנק חדל להתקיים.

בתקופת היישוב היה נפוץ מאוד מבנה של בנק כאגודה שיתופית. בשנת 1937 נמנו בארץ 113 אגודות אשראי, שחלקן נתנו שירותי בנק מלאים. במהלך שנות ה-70 נרכשו מרבית האגודות על ידי בנקים מסחריים. בנק קופת העובד הלאומי היה האחרון בארץ לפעול במבנה של בנק קואופרטיבי.

לפני סגירת הבנק היו לו 5,600 חברים, 2,000 לקוחות ומאזן של 88 מיליון ש"ח. ההון העצמי שלו עמד על 5 מיליון ש"ח בלבד. 

## קישורים חיצוניים
* 
* 
* 

קופת העובד הלאומי
קטגוריה:קואופרטיבים
קטגוריה:נתניה: חברות
קטגוריה:ישראל: חברות שהוקמו ב-1947
אהרן שכטר

הרב **אהרן משה שכטר** (כ"ח בתמוז ה'תרפ"ח, 16 ביולי 1928 – ז' באלול ה'תשפ"ג, 24 באוגוסט 2023) היה ראש ישיבת רבינו חיים ברלין בברוקלין וחבר מועצת גדולי התורה בארצות הברית.

## ביוגרפיה
נולד בברוקלין לפרומה רחל ולאיש הציבור יוסף שכטר. למד בצעירותו בישיבת רבנו חיים ברלין מיד לאחר נישואיו בגיל 26 התמנה בידי ראש הישיבה, הרב יצחק הוטנר לר"מ בישיבה. ב-1957 הדפיס את ספרו "עבודת אהרן". בשנות ה-80 הצטרף למועצת גדולי התורה של אגודת ישראל בארצות הברית.

לאחר פטירתו מילא חתנו רבי שלמה חליווה את מקומו בראשות הישיבה על אף מוצאו החלבי דבר אשר נדיר בעולם הישיבות הליטאי.

## פעילותו הציבורית
הרב שכטר היה מעורב רבות בפעילות נגד חוק הגיוס והביע עמדה נחרצת הקוראת לשלול שיתוף פעולה עם השלטונות בכל הקשור לחוק והזדהה עם המסגרת הציבורית המכונה "הפלג הירושלמי".

בקיץ תשע"ד בעקבות המחלוקת בציבור הליטאי כתב מכתב לציבור בארץ ישראל אשר בו ציין שעל אף שאין זה מן הראוי שרבני חו"ל יתערבו בענייניהם של בני א"י חובתו לבקש להפסיק את המחלוקת ככל שניתן.

## חיים אישים
נישא בשנת תשי"ד לשושנה (הנצ'ה רויזא) בת הרב ברוך לייכטונג אשר נפטרה בשנת תשע"ו, ולהם היו חמישה בנים ושלוש בנות. נפטר בגיל 95 בה'תשפ"ג, ונטמן בלונג איילנד. 

## משפחתו
בנו הגאון רבי מרדכי זעליג שכטר משגיח ישיבת רבנו חיים ברלין בברוקלין נפטר בשנת ה'תשפ"ד 

בנו הר"ר נתן צבי 

חתנו הגאון רבי שלמה חליווה ראש ישיבת רבינו חיים ברלין נפטר בשנת ה'תשפ"ד

חתנו הגאון רבי שלום אליהו יורמרק ר"מ בישיבת רבינו חיים ברלין 

חתנו הגאון רבי יצחק מאיר סנדרוביץ ר"מ בישיבת רבינו חיים ברלין

נכדו הרב יוסף חליווה המשמש כיום בראשות הישיבה רבינו חיים ברלין

## קישורים חיצוניים

* 
* 

## הערות שוליים

קטגוריה:בוגרי ישיבת רבי חיים ברלין
קטגוריה:ראשי ישיבה אמריקאים
קטגוריה:מחברי ספרות תורנית
קטגוריה:חברי מועצת גדולי התורה בארצות הברית
קטגוריה:אמריקאים שנולדו ב-1928
קטגוריה:אמריקאים שנפטרו ב-2023
פלך מוהילב

**פלך מוהילב** (ברוסית: **Могилёвская губерния**) היה גוברנייה באימפריה הרוסית, שבירתה הייתה העיר מוהילב (כיום חלק מבלארוס).

הפלך הוקם לאחר חלוקת פולין ב-1772, ופורק סופית ב-11 ביולי 1919. כיום רוב השטח של הפלך ההיסטורי נמצא בשטחה של בלארוס.

## אוכלוסייה
חלוקת אוכלוסיית הפלך לפי שפת אם ב-1897:

חלוקת אוכלוסייתה הפלך לפי דת ב-1897:

## ערים מרכזיות בפלך
* מוהילב (בירת הפלך)
* הומל
* אורשה
* רהצ'וב
* מסטיסלב

## ראו גם
*  (פירושונים)

## קישורים חיצוניים

## הערות שוליים

מוגיליוב
קטגוריה:מוהילב
אלגיז

**אלגיז** (**<span style="color: green;">ᛉ</span>**, באנגלית: Algiz, Elhaz, או "z-rune".) הוא סימן שמקורו בכתב הרוני (בעיקר פות'רק קדום), אשר ככל הנראה מסמן את העיצור z (ז). מקובל כי פירוש המילה "אלגיז" הוא אייל קורא (וייתכן שהקשר לסימן האלגיז הוא מצורת הקרן.).

המשמעות של האלגיז במיסטיקה מסמלת חיים, לידה, בריאות, וכן הגנה (לפי ראלף בלום). בגרמנית ידוע אלגיז כרונת החיים - Lebensrune.

## צורה
אלגיז דומה בצורתו לצורת הפות'ארק המאוחר של הרונה מַנַז (ᛘ).

הסימן בנוי מקו ישר אנכי, אשר מנקודה שנמצאת עליו, בין מרכזו לבין קצהו העליון, יוצאים שני קווים ישרים, לימין ולשמאל, הנוטים למעלה בזוויות חדות, ועוצרים בגובה הקצה העליון של האנך. צורה זו דומה לאדם זקוף המרים ידיים, ונקראת גם "צלב שבור" או "צלב מזלג".

## פירוש סמלי אפשרי
פירוש הסמל במקור הוא סמל להגנה מכוחות האויב או הגנה באופן מיסטי, או שלילי (הבעת כניעה, כפי שנראה בדוגמה בולטת בציור השלושה במאי 1808). כך גם יש הרואים את צורת האלגיז כדמוית רגל של ציפור, מה שיכול לסמל רע (טלפי טורף) או טוב (יד המושטת לעזרה או יונה המביאה עמה תקווה). רגל יונה ודמות אנושית הפורשת ידיה היו הדימויים שהועלו במהלך עיצוב סמל ההתנגדות לחימוש גרעיני. רגל העורב הוא המקור לסמל האלגיז המתנוסס על דגלי מפלגת העורבים בסדרה שאלתיאל קוואק. בסדרה, מפלגה זו מוצגת כבעלת מספר מוטיבים של המפלגה הנאצית.

## שימוש מודרני
ממוזער|שלט של בית מרקחת (בגרמנית: Apotheke, לכן הסימון A) בגרמניה הנאצית.
עם עליית הנאציזם עלתה גאוות העם הגרמני והרצון לכבד את המורשת הגרמנית הקדומה. שלט זה מדגים שימוש בסימן הרוני של השפה הגרמנית העתיקה, וגם עיצוב האות A מופיע בגופן גותי גרמני מסורתי. 
|153x153px
[ממוזער|דוגמה למילים הכתובות עם אלגיז או מנז בעמוד מן ה"[קודקס רוניקוס"]]
בגרמניה הנאצית, כחלק מההתחברות למורשת הגרמנית הקדומה, נעשה שימוש בסמלים רוניים בדגליהם של ארגונים לאומיים (כולל סמל האס-אס המציג את האות סִיגֶל ᛋ). שם הופיע האלגיז, כסימן לרפואה, בשלטי בתי מרקחת ועל מדי חובשים בתנועת הנוער ההיטלראי; וכסמל החיים, על מצבות, כאשר האלגיז ᛉ מסמן תאריך לידה והסימן ההפוך יר ᛦ סימן את תאריך הפטירה.
מאז 1945 ממשיך האלגיז להופיע כסמל החיים בארגונים של שונאי-שחורים או נאו-נאצים כגון הנשיונל אליאנס והתנועה הפלמית הלאומנית Voorpost. 
## האלגיז בתרבות
האלגיז מופיע בסדרת האנימציה שאלתיאל קוואק בתור דגלה של מפלגת העורבים הלאומית, המתוארת כתנועה פשיסטית הסוגדת לגזע העורבים. בסמל שבדגלי מפלגת העורבים ניתן להבחין בדמיון לצורת רגלי עורב המסוגננות כדוגמת פלר דה ליס.

## אלגיז הפוך
מאחר שהאלגיז מזוהה עם ארגוני שנאה, ניתן לראות בסמל השלום וופירוק הנשק הגרעיני של ג'רלד הולטום היפוך של האלגיז הניצב בתוך מעגל. יש לשים לב להבדל בין שימוש זה בסמל הפוך לבין המשמעות הקדומה של אלגיז הפוך (יר), שהיא מוות.

centre|ממוזער|110x110px|סמל השלום, היפוך לסמל האלגיז המזוהה עם שנאה

## ראו גם
*אלפבית רוני
*צלב קרס
*הרמת אגודל - בדומה לאלגיז, סימון שפירושו חיים, ובהפיכתו פירושו מוות
סמלים דומים:
*קלשון
**נפטון
**שטן
*פסי

*סמלי השלום
*צלב נירוני - Nero's Cross, בצורת אלגיז הפוך

## קישורים חיצוניים

* Algiz
* 
## הערות שוליים

קטגוריה:רונות
דאמאליסק

**דאמאליסק** (שם מדעי: *Damaliscus*) הוא סוג של אנטילופה בינונית-גדולה בתת-משפחת הבובאלים, הכוללת שני מינים החיים ביבשת אפריקה. המינים אינם נחשבים כקרובים לסיכון, בשל תפוצה רחבה או משום שהם מוגבלים לאזורים מוגנים. שניהם ניצודו באלפיהם בעת הגעת האירופאים לאפריקה, ולפני כן היו בין האנטילופות הנפוצות ביותר בתחום מחייתם. אף על פי ששניהם מצויים בדרום אפריקה אין ביניהם חפיפה טבעית בטבע. הדאמאליסקים קטנים יחסית מרוב מיני תת-משפחת הבובאלים, ואצל קרניהם נעדרת הצמיחה המוזרה שמצויה אצל הבובאל, או הגנו - והן דומות יותר לקרני הצבאיים. השם המדעי "*Damalis*" פירושו ביוונית שור צעיר\עגל, וכונה כך משום שהזכיר במקצת לחוקרים האירופאים עגלים של בקר. יש המשייכים לסוג זה גם את ההירולה (*Beatragus hunteri*) הנדירה המצויה בסומליה וקניה, אך בדרך כלל היא נחשבת כסוג נפרד.

## מאפיינים
הדאמאליסקים ידועים בצבעי הפרווה הססגונים שלהם, שנוטים לגוונים שונים של אדמדם בניגוד לצבע הבהיר של רוב האנטילופות. יש להם דמיון רב למיני הבובאל (בייחוד לבובאל הכף ובובאל סוואיני), במבנה הגוף, אך הם קטנים יותר ואין להם "עוקץ קרן" על המצח.
יש להם גוף ארוך ורחב, צוואר קצר יחסית, "דבשת" קטנה בכתפיים, ופרווה קצרה ודלילה. האוזניים שלהם ארוכות וצרות, האף מחורץ ועגלגל, ובסמוך לו יש זיפים אפורים או חומים. החרטום צר וארוך, הרגליים ארוכות, ויש עליהם "גרביים" לבנים או חומים. מתחת לעיניים יש להם בלוטות ריח גדולות. יש להם על הפנים "מסכה" שחורה או לבנה - תלוי במין. הזנב שלהם ארוך, ומסתיים בציצת שיער שחורה מברשתנית.

בית הגידול של הדאמאליסקים, הוא סוגים שונים של סוואנות מישור פתוחות. מינים אלו פעילי יום בעיקר, ונחים בשעות החמות של היום. הם די תלויים במקורות זמינים של מזון ומים ולשם כך נודדים מדי שנה כאשר הם מתדלדלים. הנקבות שלהם פעילות בקבוצות קטנות או גדולות, והזכרים המבוגרים טריטוריאליים ונוטים לבדידות. תזונתם מורכבת בעיקר מעשבים. הטמפרטורות בתחומי מחייתם נעים בין 10 ל-30 מעלות במשך השנה. אויביהם העיקריים הם הטורפים הגדולים של אפריקה כדוגמת האריה הנמר, הברדלס, הצבוע ועוד.
## מינים
***[[דאמאליסק הסהר]]** (*Damaliscus lunatus*) - המין הגדול בסוג. תואר ב-1824, ומצוי כיום בדרום אפריקה, זימבבואה, בוצוואנה, נמיביה, אנגולה, זמביה, הרפובליקה הדמוקרטית של קונגו, טנזניה, קניה, אוגנדה, רואנדה, אתיופיה, סודאן, דרום סודאן, הרפובליקה המרכז אפריקנית, צ'אד, קמרון, ניגריה, ניז'ר, בורקינה פאסו, בנין וגאנה. סימני ההיכר שלו: פרווה אדמדמה-כהה\בהירה, כתמים שחורים גדולים בזרועות ובשוקיים, מסכה שחורה בפנים ורגליים חומות\כתמתמות. יש לו שישה תת-מינים ודרגת שימורו היא "**ללא חשש**" (LC).
***[[דאמאליסק הצבי]]** (*Damaliscus pygargus*) - המין הקטן בסוג. תואר ב-1767, ומצוי כיום באופן טבעי בדרום אפריקה, אסוואטיני ולסוטו. סימני ההיכר שלו: פרווה סגלגלה-ערמונית, רגליים, גחון ועכוז לבנים ומסכה לבנה בפנים. יש לו שני תת-מינים ודרגת שימורו היא "**ללא חשש**" (LC).
*Damaliscus hypsodon - נכחד
*Damaliscus niro - נכחד

## קישורים חיצוניים

קטגוריה:בעלי חיים שתוארו ב-1894
קטגוריה:טקסונים שתוארו בידי אולדפילד תומאס
קטגוריה:בובאלים
הבחירות הפרלמנטריות בטורקיה (יוני 2015)

ב-7 ביוני 2015 נערכו **הבחירות הכלליות בטורקיה**, ובמסגרתן נבחרו 550 חברי האספה הלאומית. אלו היו הבחירות ה-24 בהיסטוריה של טורקיה אשר קבעו את הפרלמנט ה-25 של טורקיה המכונה "האספה" (בטורקית: Meclis).

## רקע
המפלגה השלטת, מפלגת הצדק והפיתוח, שאפה לניצחון רביעי ברציפות. מנהיגה, אהמט דבוטאולו כוון לכהונה שלמה בתפקיד ראש הממשלה, לאחר שהחליף את רג'פ טאיפ ארדואן באוגוסט 2014. על פי הסקרים היו למפלגה סיכויים טובים לזכות ב-330 המושבים הדרושים כדי להשיג את הזכות להציע שינויים חוקתיים, או במקרה הטוב יותר עבורם, 367 מושבים אשר יאפשרו לבצע שינויים חוקתיים ישירות מהפרלמנט.

מפלגת העם הרפובליקאית כוונה לעבור את מחסום 30% ואולי לכונן ממשלה בעזרת קואליציה עם מפלגות קטנות. ראש המפלגה, כמאל קלצ'דרולו, הצהיר כי הוא מכוון ל-35% מהקולות, עלייה של 9% מתוצאות 2011. כדי לאפשר לו לכונן את הממשלה הבאה.

עקב אחוז החסימה הגבוה במיוחד בטורקיה, כ-10%, התאחדו כבר בשנת 2012 כמה תנועות הנחשבות שמאל פוליטי, תחת מטריית מפלגה חדשה אחת בשם מפלגת העמים הדמוקרטית במטרה לעבור יחד את אחוז החסימה.

## תוצאות הבחירות
[200px|ממוזער|שמאל|מנהיגי ה-HDP:[סלהאטין דמירטאש (למעלה)פיגן יוקסקדה (למטה)]]
מפלגת הצדק והפיתוח (AKP), ששלטה במשך 13 שנים איבדה את הרוב בפרלמנט.

הפתעת הבחירות היא מפלגת העם הדמוקרטית הפרו־כורדית, אשר רוב התרחישים ניבאו כי לא תחצה את אחוז החסימה הגבוה בעולם, העומד על 10%. המפלגה זכתה בכ–13% מן הקולות והכניסה 80 נציגים לפרלמנט. התוצאה הגבוהה של המפלגה למרות הסקרים יוחסה בין השאר גם להצבעות מחאה נגד ארדואן.

## קישורים חיצוניים

* 
* 
* 

2015
טורקיה
טורקיה
קטגוריה:2015 בפוליטיקה
קטגוריה:2015 בטורקיה
קלאומברוטוס השני

**קלאומברוטוס השני** (ביוונית: **Κλεόμβροτος Β**; המאה ה-3 לפנה"ס) היה מלך ספרטה נצר לשושלת האגידית גורש מהעיר כיוון שתמך ברפורמות של אגיס הרביעי.

## ביוגרפיה
הוא היה נצר לענף לא חשוב של השושלת האגידית. הוא נישא לחילוניס בתו של לאונידס השני, אולם אף על פי כן נראה היה שאין לו שום סיכוי לרשת אי פעם את הכתר האגידי. אולם בשל סכסוך עם המלך האוריפונטידי אגיס הרביעי, ידידו של אגיס האפורוס ליסנדרוס ארגן את גירושו של לאונידס מהעיר. כדי לצאת ידי חובת המלוכה הכפולה מינה אגיס את קלאומברוטוס כמלך לצידו.

אולם כאשר אגיס יצא למסע מלחמה, חזר לאונידס והשתלט על העיר. הוא רצה להוציא את קלאומברוטוס להורג, אולם חילוניס התחננה לפניו שלא יעשה זאת. במקום זה הוא יצא לגלות יחד עם חילוניס ושני ילדיהם.

## לקריאה נוספת
* דוד גולן, **תולדות העולם ההלניסטי**, הוצאת ספרים ע"ש י"ל מאגנס, תשמ"ג (מהדורה ראשונה) תשמ"ז (מהדורה שנייה).

* Paul Cartledge and Antony Spawforth, **Hellenistic and Roman Sparta**, Routledge, second ed, 2002.
* Plutarch. *Lives*. Translated by Bernadotte Perrin. Loeb Classical Library. Cambridge (MA), Harvard University Press, and London, William Heinemann, 1914-1926. 11 vols. Digitized copy in: penelope.uchicago.edu

## קישורים חיצוניים

## הערות שוליים

קטגוריה:יוונים הלניסטיים
קטגוריה:מלכי ספרטה
קוטל יתושים

שמאל|ממוזער|250px|קוטל יתושים חשמלי

**קוטל יתושים** (נקרא לעיתים: **קטלן**) הוא מכשיר חשמלי המושך וקוטל חרקים מעופפים הנמשכים לאור אולטרה סגול (אך לא יתושים, למרות שמו). מקור אור כדוגמת נורה פלואורסצנטית או LED אולטרה סגולים מושכים את החרקים לתוך המכשיר והם מחושמלים ברשת מתכת המחוברת למקור מתח חשמלי דוגמת שנאי מתח גבוה או סוללות.

## היסטוריה
בגיליון אוקטובר 1911 של מגזין הטכנולוגיה Popular Mechanics, הוצג דגם ראשון של מלכודת זבובים חשמלית, הכוללת את המאפיינים של קוטל היתושים המודרני. הדגם היה אפקטיבי אולם יקר לייצור ולכן לא נכנס לייצור סדרתי. קוטל היתושים הראשון שנכנס לייצור סדרתי הומצא ב-1934 על ידי ויליאם פולמר והריסון צ'אפין.

## מבנה
קוטל יתושים טיפוסי עשוי ממקור אור שסביבו סליל מתכתי שבין חלקיו יש הפרש מתחים. שני אלו נמצאים בתוך מארז מפלסטיק או ממתכת המבודדת מהחלקים הפנימיים. מקור האור מושך אליו חרקים, ואלו מתחשמלים כאשר הם נוגעים בסליל הפנימי. מקור האור יכול להיות נורה פלואורסצנטית אולטרה סגולה, הנראה בעיני החרקים ומושך אותם.. הפרש המתחים ברשת החשמלית מגיע למתח של 2,000 וולט.

### קוטל יתושים ידני
שמאל|ממוזער|250px|קוטל יתושים חשמלי ידני
נוסף על קוטלי היתושים המחוברים למקור מתח גבוה, קיימים גם קוטלי יתושים ידניים, המקבלים את מקור המתח שלהם מסוללות. הקוטלים הידניים מעוצבים בדרך כלל כמחבט טניס וכוללים כפתור הפעלה שמזרים חשמל בזמן שלוחצים עליו, לרשת מתכת המצויה בין שתי רשתות מתכת חיצוניות. החרק המעופף שנלכד בין הרשתות, סוגר בגופו את המעגל החשמלי, ולפיכך מת.

## חסרונות
### אפקטיביות מועטה
קוטלי יתושים חשמליים המושכים את החרקים באמצעות מקור אור נמצאו כחסרי יעילות בקטילת חרקים עוקצים, ובכלל זה יתושים. הקוטלים מושכים בעיקר מיני זבובים וחרקים אחרים לא מזיקים. במחקר שנערך נמצא כי בעונת הקיץ, מתוך 13,789 חרקים שנקטלו על ידי קוטל יתושים אחד, רק 31 מהם היו חרקים עוקצים. יתושים נמשכים לפליטות פחמן דו-חמצני ואדי מים, הנפלטים בתהליך הנשימה של היונקים, ולא לאור אולטרה סגול. בשל עובדה זו, חלק מהיצרנים החלו לייצר קוטלים הפולטים פחמן דו-חמצני ופתיון המכיל את החומר הכימי אוקטנול, המדמה את ריח גופו של האדם.

### פיזור
במחקר שנערך בארצות הברית, נמצא כי קוטלים חשמליים עשויים לפזר חלקים מגופם של החרקים במהלך ההתחשמלות. החלקים עשויים להתפזר ברדיוס של 2 מטרים מהקוטל. חלקים אלה מזוהמים לעיתים על ידי וירוסים ובקטריות העלולים להזיק לאדם, שעשוי לשאוף אותם. מנהל המזון והתרופות האמריקאי ממליץ כי קוטלי יתושים לא יונחו בקרבת מזון.

## קישורים חיצוניים

* 

## הערות שוליים

קטגוריה:מכשירי חשמל ביתיים
קטגוריה:הדברה
מגדל הווקי טוקי

**מגדל הווקי טוקי** (באנגלית: ) הוא גורד שחקים הניצב בלונדון ברחוב פנצ'רץ' 20. הכינוי "ווקי טוקי" ניתן לו עקב עיצובו המזכיר במעט ווקי-טוקי.

## היסטוריה
עד שנת 2008 הבניין התנשא לגובה 90 מטרים, אולם מחירי הנדל"ן הגבוהים בלונדון גרמו לבעלי הבניין, חברת לאנד סקיורטיס, לשכור את האדריכל מאורוגוואי רפאל וינולי כדי להגביה אותו עד לגובה של 160 מטר. עלות הבנייה הגיעה ל-200 מיליון ליש"ט. האדריכל בחר לעצב אותו בצורה קעורה, מה שגרם לקרני השמש לפגוע בו ולהפוך אותו למראה שהקרינה את קרני השמש והמסה חלקי פלסטיק בקרבת מקום. הסיפור עורר סערה בבריטניה וחברת לאנד סקיורטיס הואשמה במחדל. בשנת 2014 מצאה החברה פתרון לבעיה - הצללת גג המבנה.

על גג המבנה נפתח גן בוטני שזכה לכינוי "גן השמיים", והוא למעשה הגן הגבוה ביותר בלונדון.

## קישורים חיצוניים

* רחוב פנצ'רץ' 20 באתר המועצה לבניינים גבוהים וסביבת מחיה עירונית (CTBUH)
* רחוב פנצ'רץ' 20 באתר משרד האדריכלים רפאל וינולי
* רחוב פנצ'רץ' 20 במשרד ייעוץ המהנדסים האלקרו מורן
* רחוב פנצ'רץ' 20 באתר מכון המחקר לבנייה (BRE)

* 
* 

קטגוריה:לונדון: גורדי שחקים
דייוויד ייגר

**דייוויד (דייב) ייגר** (באנגלית: **David Joerger**; נולד ב-21 בינואר 1974) הוא מאמן כדורסל אמריקאי. בעבר זכה באליפות ליגת ה-IBA, בשלוש אליפויות בליגת ה-CBA ובאליפות נוספת בליגת הפיתוח של ה-NBA.

## קריירה
לאחר קריירת משחק בקולג'ים במורהד, מינסוטה, עבר ייגר לשמש כג'נרל מנג'ר בקבוצת דקוטה ויזארדס מליגת ה-IBA. ב-1997 מונה לעוזר מאמן בקבוצה וב-2000 למאמן ראשי. כבר בעונתו הראשונה כמאמן זכה ייגר להצלחה: לאחר מאזן חיובי 10-30 בעונה הסדירה וניצחון 2:3 בסדרת גמר של הטוב מחמש, לאחר שפיגרו 2:0 בסדרה לדה מוין דרגונס. בתום העונה עברה קבוצת דקוטה ויזארדס של ייגר לשחק בליגת ה-CBA. גם לאחר המעבר, בעונת , זכתה הקבוצה באליפות תחת ייגר שזכה בפרס מאמן השנה בליגת ה-CBA. בעונת  סיימה דקוטה ויזארדס את העונה הסדירה במאזן הטוב ביותר אך הפסידה בפלייאוף. עונת  שחזר ייגר את ההצלחה, האישית והקבוצתית מ-2002 כשקבוצתו הוכתרה שוב לאלופה והוא למאמן השנה ב-CBA.

לאחר שאימן ב-USBL, ב-2004 ייגר עזב את דקוטה ויזארדס לטובת סו פולס סקייפורס. יירגר הוביל את הסקייפורס, שלא העפילו לפלייאוף בעונות הקודמות, למאזן חיובי 17-31 ולמקום בפלייאוף. הקבוצה הגיעה עד לגמר שם פגשה את דקוטה שאומנה על ידי עוזרו לשעבר של ייגר קייסי אוונס. בגמר גברו ייגר והסו פולס סקייפורס על קבוצתו לשעבר וזכו באליפות נוספת. בעונה הבאה שוב העפילה הקבוצה לפלייאוף אך לא הצליחה לזכות באליפות שנייה רצופה. בעונת  חזר ייגר לדקוטה ויזארדס שעברה לשחק בליגת הפיתוח של ה-NBA. כבר בעונתו הראשונה בליגה הוביל ייגר את קבוצתו לניצחון בגמר 121-129 אחרי הארכה ולזכייה באליפות החמישית שלו כמאמן ראשי.

ב-2007 עבר ייגר ל-NBA והחל לשמש כעוזר מאמן בממפיס גריזליס. בעונת  הפקיד מאמן הקבוצה ליונל הולינס את אימון ההגנה בידי ייגר. ההגנה של הגריזליס, שדורגה במקום ה-24 בליגה בעונת , התקדמה למקום ה-9 ב-2010/2011, ל-7 ב-2011/2012 ולשני ב-2012/2013. ב-2013 מונה למאמן ראשי בקבוצה. בעונת  העפילו הגריזליס לפלייאוף ה-NBA מהמקום השביעי, אך הפסידו בסיבוב הראשון לאוקלהומה סיטי ת'אנדר בשבעה משחקים. ב- שוב העפילה הקבוצה, הפעם מהמקום החמישי, ובסיבוב הראשון ניצחה בחמישה משחקים את פורטלנד טרייל בלייזרס.

## הישגים ב-NBA

## הערות שוליים

קטגוריה:בוגרי מכללת קונקורדיה
קטגוריה:מאמני כדורסל אמריקאים
קטגוריה:מאמני סקרמנטו קינגס
קטגוריה:מאמני ממפיס גריזליס
קטגוריה:מאמני ליגת הפיתוח של ה-NBA
קטגוריה:כדורסלני אוניברסיטאות ומכללות בארצות הברית
קטגוריה:אמריקאים שנולדו ב-1974